b'\n_START_ARTICLE_\nToronto Football Club\n_START_SECTION_\nHist\xc3\xb2ria\n_START_PARAGRAPH_\nEl club fou fundat el 2006, el primer any va esgotar tots els abonaments per la gran acollida que va tenir i va ser un \xc3\xa8xit econ\xc3\xb2mic, fins i tot hi va haver una llista d\'espera de 9.000 aficionats. El seu futbol base \xc3\xa9s la TFC Academy, que juga a la Canadian Soccer League al Lamport Stadium de Toronto. \xc3\x89s un dels clubs amb m\xc3\xa9s afici\xc3\xb3 de la lliga per la seva alta assist\xc3\xa8ncia a l\'estadi i sovint s\xc3\xb3n acusats de ser massa apassionats i violents._NEWLINE_El nom del club es va decidir per una enquesta entre els aficionats que havien de triar entre "Toronto Nationals," "Inter Toronto," "Toronto Reds," "Toronto FC," i "Toronto Barons." El 40% dels votants van triar el FC, l\'opci\xc3\xb3 guanyadora, i ara el club es coneix com el TFC o els reds (vermells) pels seus colors._NEWLINE_El 2017 el Toronto FC va guanyar la Copa MLS i l\'Escut dels seguidors de l\'MLS.'